Tiltale for overtrædelse af arbejdsmiljølovens § 82, stk. 1, nr. 1, jf. stk. 2, jf. stk. 6, jf. § 86, jf. § 45, stk. 1, og bekendtgørelse nr. 428 af 5. april 2022 om anvendelse af tekniske hjæl... Vis mere
Ret: Retten på Bornholm (1. instans)
Faggruppe: Straffesag — Bødesag
Sagsemner: Erhvervsforhold;
Strafferetlige sanktioner og andre foranstaltninger;

/

RETTEN PÅ BORNHOLM

Udskrift af dombogen

D O M

afsagt den 17. august 2023

Rettens nr. 1-291/2023
Politiets nr. 2200-90270-00005-22

Anklagemyndigheden
mod
Tiltalte (Forening)
CVR nr.

Anklageskrift er modtaget den 20. juni 2023.

Tiltalte (Forening) er tiltalt for overtrædelse af

arbejdsmiljølovens § 82, stk. 1, nr. 1, jf. stk. 2, jf. stk. 6, jf. § 86, jf. § 45,
stk. 1, og bekendtgørelse nr. 428 af 5. april 2022 om anvendelse af
tekniske hjælpemidler § 120, stk. 1, nr. 1, jf. stk. 3, jf. § 17, stk. 1,
ved den 17. august 2022 på arbejdsstedet Adresse i By, som arbejdsgiver, at
have været ansvarlig for, at den frivillige, Forurettede udførte arbejde med
at flytte et teknisk hjælpemiddel i form af en knækarmslift, uden at arbejdet
var planlagt, tilrettelagt og blev udført sikkerhedsmæssigt fuldt forsvarligt,
ligesom det tekniske hjælpemiddel ikke blev anvendt til de
arbejdsfunktioner og under de betingelser, det var egnet til, så
begrænsninger der følge heraf, ikke overskrides til fare for sikkerheden,
idet Forurettede kørte knækarmsliften hen over en forhøjning i terrænet,
selvom det af brugsanvisningen for den pågældende lift fremgår, at det er
farligt at køre på skrånende eller løst terræn, alt hvorved liften væltede ned
over Forurettede, som blev klemt mellem lift og terræn og herved brækkede
et kraveben og flere ribben mv.

Påstande

Anklagemyndigheden har nedlagt påstand om bøde på 73.800 kr.

Tiltalte har nægtet sig skyldig.

Sagens oplysninger

Der er afgivet forklaring af tiltalte ved formand Person og
vidneforklaringer af Forurettede, Vidne 1, Vidne 2, Vidne 3 og Vidne 4.

Std 75271



/

side 2

Forklaringerne er lydoptaget og gengives ikke i dommen.

Der har været fremlagt fotorapport af 17. august 2022 (ekstraktens side 32),
Arbejdstilsynets anmeldelse til Rigspolitiet af 18. november 2022, afsnittet
”Bemærkninger til overtrædelsen” (ekstraktens side 38),  besøgsrapport fra
Arbejdstilsynets tilsyn af 17. august 2022, afsnittet ”Straksforbud”
(ekstraktens side 43), rapport om grove overtrædelser af 19. august 2022
(ekstraktens side 45-46), kvittering vedrørende tilbagemelding om
efterkommelse af 30. august 2022 (ekstraktens side 52) og brugsanvisning
til knækliften, fra 3. afsnit (ekstraktens side 53).

Rettens begrundelse og afgørelse

Efter bevisførelsen kan det lægges til grund, at Forurettede, der var frivillig
hos tiltalte, udførte arbejde med at flytte en knækarm-slift, idet liften
væltede ned over Forurettede, da Forurettede kørte liften skævt over en
kabelbakke, hvorved Forurettede brækkede kravebenet og flere ribben.

Af arbejdsmiljølovens § 2, stk. 1, fremgår, at loven omfatter arbejde, der
ud-føres for en arbejdsgiver. Hvorvidt arbejde, der udføres af frivillige for
en fo-rening, betragtes som arbejde for en arbejdsgiver, afhænger af en
konkret vurdering. Henset til, at tiltalte stillede det tekniske hjælpemiddel i
form en knækarmlift til rådighed, at Forurettede som frivillig var
undergivet instruk-tion og kontrol fra tiltalte, der uddelegerede opgaver, og
at tiltalte bar risiko-en for det arbejdsresultat, som Forurettede frembragte,
finder retten, at det udførte arbejde med knækarmsliften er omfattet af
arbejdsmiljølovgivningen.

Det fremgår af brugsanvisningen for knækarmsliften, at det under flytning
af liften skal kontrolleres, at der ikke findes blandt andet huller, buler,
højdefor-skelle og forhindringer, som liften skal gennemkøre. Efter
bevisførelsen kan det lægges til grund, at knækarmsliften blev leveret af en
ekstern leverandør på festivalspladsen samme dag, som ulykken fandt sted,
at det var Vidne 2, der tog imod liften, og blev instrueret i anvendelsen af
liften, og at Vidne 2 op til flere gange instruerede øvrige frivillige, herunder
Forurettede, i hvordan liften skulle betjenes. Forurettede har om sin viden
om betjening af liften den pågældende dag forklaret, at han ikke tidligere
har benyttet en tilsvarende lift, og at han ”kiggede over skulderen” , da
Vidne 2 instruerede ham og to øvrige frivillige i at anvende liften, samt at
Vidne 2 i den forbindelse alene instruerede ham i, hvordan man styrede
liften, og at støttebenene skulle tages op, når liften kørte i terræn. Herefter
finder retten, at tiltalte ikke har planlagt og tilrettelagt arbejdet med flytning
af en knæ-karmslift, så det kunne udføres sikkerhedsmæssigt fuldt
forsvarligt, og at det derfor er bevist, at tiltalte er skyldig i den rejste tiltale.

Straffen fastsættes til en bøde på 73.800 kr., jf. arbejdsmiljølovens § 82, stk.



/

side 3

1, nr. 1, jf. stk. 2, jf. stk. 6, jf. § 86, jf. § 45, stk. 1, og bekendtgørelse nr.
428 af 5. april 2022 om anvendelse af tekniske hjælpemidler § 120, stk. 1,
nr. 1, jf. stk. 3, jf. § 17, stk. 1, jf. arbejdsmiljølovens § 84, jf. § 46.

Ved strafudmålingen har retten lagt vægt på, at der er sket en materiel over-
trædelse af arbejdsmiljølovgivningen, og at overtrædelsen har medført en
u-lykke med alvorlig personskade.

Thi kendes for ret:

Tiltalte (Forening) skal betale en bøde på 73.800 kr.

Tiltalte skal betale sagens omkostninger.

Dommer



/